b'\n_START_ARTICLE_\nPredstavnik italijanske narodne skupnosti\n_START_PARAGRAPH_\nPredstavnik italijanske narodne skupnosti je poslanec, ki v Dr\xc5\xbeavnem zboru Republike Slovenije zastopa interese italijanske narodne skupnosti v Sloveniji._NEWLINE_Pravica italijanske narodne skupnosti do izbire svojega predstavnika v Dr\xc5\xbeavnem zboru je zapisana v 80. \xc4\x8dlenu slovenske Ustave. Registrirani \xc4\x8dlani skupnosti izvolijo predstavnika na dr\xc5\xbeavnozborskih volitvah po ve\xc4\x8dinskem sistemu, za razliko od obi\xc4\x8dajnih poslancev, ki so voljeni po sistemu sorazmernega predstavni\xc5\xa1tva ob \xc5\xa1tiriodstotnem volilnem pragu.'